జిష్ణుదేవ్ వర్మ

జిష్ణు దేవ్ వర్మ (జననం 1957, ఆగస్టు 15) భారతదేశానికి చెందిన రాజకీయ నాయకుడు. త్రిపుర రాష్ట్రానికి 2018 నుండి 2023 వరకు 2వ ఉప ముఖ్యమంత్రిగా పనిచేసిన ఇతనిని 2024 జూలై  27న భారత రాష్ట్రపతి ద్రౌపది ముర్ము తెలంగాణ గవర్నర్‌గా నియమించింది.
 వ్యక్తిగత జీవితం 
జిష్ణు దేవ్ వర్మ 1957, ఆగస్టు 15న త్రిపుర రాజా కుటుంబంలో జన్మించాడు. జిష్ణు దేవ్ వర్మ సుధా దేవ్‌వర్మను వివాహం చేసుకున్నాడు. ఈ దంపతులకు ఇద్దరు కుమారులు ప్రతీక్ కిషోర్ దేవ్ వర్మ, జైబంత్ దేవ్ వర్మ ఉన్నారు. 

 రాజకీయ జీవితం 
దేవ్ వర్మ 1990లో రామజన్మభూమి ఉద్యమం సమయంలో భారతీయ జనతా పార్టీలో చేరాడు. ఆయన ఆ తరువాత 1993లో త్రిపుర బీజేపీ జాతీయ మండలి సభ్యుడిగా, పార్టీ జాతీయ ప్రధాన కార్యదర్శిగా వివిధ హోదాల్లో పని చేశాడు.      

అతను 1996, 1999 లోక్‌సభ ఎన్నికలలో తూర్పు త్రిపుర నుండి, 1998 త్రిపుర శాసనసభ ఎన్నికలో బీజేపీ అభ్యర్థిగా పోటీచేసి ఓడిపోయాడు.     

జిష్ణు దేవ్‌ వర్మ 2018లో చరిలం శాసనసభ నియోజకవర్గం నుండి ఎమ్మెల్యేగా ఎన్నికై 2018 నుండి 2023 వరకు 2వ ఉప ముఖ్యమంత్రిగా పనిచేశాడు. అతను 2023లో జరిగిన శాసనసభ ఎన్నికలలో పోటీ చేసి తిప్ర మోత పార్టీ అభ్యర్థి సుబోధ్ దేబ్ బర్మా చేతిలో ఓడిపోయాడు.  

జిష్ణు దేవ్‌ వర్మను 2024 జూలై 27న భారత రాష్ట్రపతి ద్రౌపది ముర్ము తెలంగాణ గవర్నర్‌గా నియమించగా, అతనితో 2024 జూలై 27న గవర్నర్‌గా హైకోర్టు ప్రధాన న్యాయమూర్తి అలోక్ అరధే ప్రమాణ స్వీకారం చేయించాడు. ఈ కార్యక్రమానికి ముఖ్యమంత్రి రేవంత్ రెడ్డి, మంత్రులు దుద్దిల్ల శ్రీధర్ బాబు, పొన్నం ప్రభాకర్ తదితరులు హాజరయ్యారు.
ఎడమ|thumb|తెలంగాణ గవర్నర్ శ్రీ జిష్ణు దేవ్ వర్మ రాష్ట్రపతి భవన్‌లో భారత రాష్ట్రపతి ద్రౌపది ముర్ముతో మర్యాదపూర్వక భేటీ

 గ్రంథ పట్టిక 

 దేవ్ వర్మ, జిష్ణు (2024), ది చిల్డ్రన్ ఆఫ్ వాటర్ గాడెస్, (ఇంకా ప్రచురించాల్సి ఉంది)
 దేవ్ వర్మ, జిష్ణు (2024), వీక్షణలు, సమీక్షలు. నా కవితలు, (ఇంకా ప్రచురించాల్సి ఉంది)
 దేవ్ వర్మ, జిష్ణు (2023), కాన్ (ఫ్యూజన్) ఆఫ్ లాంగ్వేజ్ అండ్ ఒరిజిన్, త్రిపుర క్రానికల్




ఇవి కూడా చూడండి
 గవర్నర్స్ అవార్డ్స్ ఫర్ ఎక్సలెన్స్
 మూలాలు 

వర్గం:త్రిపుర నుండి భారతీయ జనతా పార్టీ రాజకీయ నాయకులు
వర్గం:త్రిపుర ఎమ్మెల్యేలు 2018–2023
వర్గం:త్రిపుర ఉప ముఖ్యమంత్రులు
వర్గం:త్రిపుర రాష్ట్ర క్యాబినెట్ మంత్రులు
వర్గం:త్రిపుర రాజకీయ నాయకులు

వర్గం:జీవిస్తున్న ప్రజలు
వర్గం:1960 జననాలు